Mikkel Isak Eira

Mikkel Isak Johansen Eira (født 1968) er en norsk reineierFinnmark Dagblad - Nå skal jeg nyte seieren (19.3.2007) «Farmen-vinneren tror bakgrunnen som reindriftssame var til god nytte under oppholdet på Sørlandet» og lokalpolitiker. I 2007 deltok han og vant fjerde sesong av realityserien Farmen. I 2013 deltok han i Robinsonekspedisjonen.

 Deltager i reality-TV 
Eira var med i fjerde sesong av Farmen, som gikk på TV 2 i 2007. Han slo Astrid K. Mjøsund i den siste og avgjørende konkurransen.

I 2008 var han forgrunnsfigur i dokumentarserien Rein lykke, som gikk på NRK. I tillegg deltok han som kjentmann i den svensknorske naturdokumentaren Jakten på storrödingen, som ble vist på TV 2 samme år.

I 2013 var han deltaker i TV3s realityserie Robinsonekspedisjonen, men gikk ut forholdsvis tidlig. 

 Lokalpolitiker 
Eira har også hatt et politisk engasjement: I 2008 ble han valgt til ny president i samenes fotballforbund. I 2011 ble han innvalgt som førstekandidat for Høyre i Kautokeino kommunestyre. Han var 2. nestleder i Finnmark Høyre fra 2012 til 2014.Høyre - Mikkel Isak J. Eira 

 Referanser 

Kategori:Personer fra Kautokeino kommune
Kategori:Robinsonekspedisjon-deltagere
Kategori:Farmen-deltakere
Kategori:Samer
Kategori:Lokalpolitikere i Kautokeino